মারে গুডউইন
মারে উইলিয়াম গুডউইন (ইংরেজি: Murray Goodwin; জন্ম: ১১ ডিসেম্বর, ১৯৭২) সলিসবারিতে জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য হিসেবে টেস্ট ও একদিনের আন্তর্জাতিকে অংশ নিয়েছেন। দলে তিনি মূলতঃ শীর্ষসারির ডানহাতি ব্যাটসম্যানের দায়িত্ব পালন করেন। এছাড়াও ‘গুডি’ ডাকনামে পরিচিত মারে গুডউইন লেগ ব্রেক বোলিংয়ে পারদর্শী ছিলেন।